Document ID: /roh_data/filtered/fineweb-2-filterrobots_roh.jsonl.gz/68149

Tgi che vul ir cun skis a Spleia po puspè far quai a partir da sonda, ils 14 da schaner. Sco las pendicularas da Spleia scrivan pon ellas puspè avrir ina part da lur territori da skis. Il di da Bumaun avevan ellas communitgà ch’ellas ston serrar l’entir territori da skis pervi da la naiv che manca.
Era sch'i n'ha anc betg dà ina massa naiv, sajan las temperaturas almain puspè avunda bassas per far naiv artifiziala, scrivan las pendicularas vinavant. L'entir territori na po dentant anc betg vegnir avert.